rejauldu/bengali-wikipedia huggingface dataset:
ফণীন্দ্রকৃষ্ণ গুপ্ত (জন্ম:১৮৮৩ - মৃত্যু:১৯৫২) একজন ডাক্তার ও ব্যায়ামবীর ছিলেন। তার পুরো নাম হলো কাপ্তেন (মেজর) ফণীন্দ্রকৃষ্ণ গুপ্ত  আই .এম. এস (অবসরপ্রাপ্ত)।  তিনই আমাদের সর্বপ্রথম বৈজ্ঞানিক ক্ষেত্রে ব্যয়ামকে প্রচলন করেন এবং জটিল ব্যাধি আরোগ্য করিবার জন্য নতুন প্রণালী আবিষ্কার করেন।   প্রথম জীবন   ১৮৮৩ সালে কলিকাতা শহরে ফণীন্দ্রকৃষ্ণের জন্ম হয়। তার পিতা হলেন  গোসাইদাস গুপ্ত। বাংলার খ্যাতনামা কবি ঈশ্বরচন্দ্র গুপ্ত তার মাতামহ ছিলেন। হাওড়া জেলার বালিতে তাদের পৈতৃক নিবাস ছিল। কিন্তু এক শত বছর কলিকাতা শহরে বসবাস করিয়াছেন।  ফণীন্দ্রকৃষ্ণের  শিক্ষা  কলিকাতাতেই আরম্ভ হয়।  তিনি প্রথমে নিউ ইন্ডিয়ান স্কুলে ভর্তি  হন।  স্কুলের পড়া শেষ করে মট্রোপলিটান  কলেজে কিছুকাল পড়েন। তারপর সেখান থেকে সেন্ট্টাল কলেজে ভর্তি  হন। কলেজের  সাধারণ  শিক্ষা শেষ করিয়া তিনি কলিকাতা মেডিক্যাল কলেজে ডাক্তারি পড়তে আরম্ভ করিলেন। ১৯০৮ সালে ডাক্তারি পরীক্ষা পাশ করিয়া বাহির হন।  শরীর ভাল রাখার জন্য তিনি অম্বুবাবুর আখড়ায় ভর্তি হন। সাত বছর তিনি অম্বুবাবুর আখড়ায়  সাত বছর  কস্তি লড়েন।  প্রত্যকদিন ভোরে কুস্তি লড়িতেন এবং বিকেলবেলা ডাম্বেল নিয়ে ব্যায়াম করিতেন।।২৫০০ ডন ওজন ১৫০০ বৈঠক দিতেন।  অম্বুবাবুর মৃত্যর পর ফণীন্দ্রকৃষ্ণ নিজের বাড়ির কাছে একটি আখড়া খোলেন। এখানে ব্যাঙালী ও পশ্চিমদেশীয় যুবকদিগকে কুস্তি শেখাতেন।।   কর্মজীবন  মেডিক্যাল কলেজ থেকে ডাক্তারি পাশ করে তিনি কলিকাতাতেই প্রাইভেট প্রাকটিস করিতেন।  সেই সময়ে তিনি কিছুকাল জাহাজের সার্জেন  হয়ে চীন, জাপান, অস্ট্রেলিয়া, নিউজিল্যান্ড প্রভৃতি দেশে ঘুরিয়া আসেন।  ১৯১৪ সালে যখন ইঊরোপের মহাসময় আরম্ভ হয়, তখন তিনি ইণ্ডিয়ান মেডিক্যাল সারভিসে যান।  সেই সময়ে বধমানের মহারাজাধিরাজ ও ডাঃ সব্রাধিকারীর চেষ্টায় বেঞ্জল এ্যাম্বুলেন্স কোর নামে একটি স্বেছাসেবক-দল  যুদ্ধের জন্য গঠিত হয়।  তিনি তাদের গঠন কাজে ও সামরিক শিক্ষা দিয়ে এদের কাছে একজন নায়ক হয়ে মেসোপটেমিয়া যান।  এই দলের সবাই শিক্ষিত ও ভদ্র পরিবারের সন্তান ছিলেন।  ভারতীয় সেনা দলে কাজ করিবার সময় তিনি ভিন্ন ভিন্ন রেজিমেন্টের নামজাদা পালোয়ানদের কুস্তি শিখাইতেন। অনেক সময় সেনাপতির আদেশে কুস্তির প্রতিযোগিতাতে বিচারক থাকিতেন। ৯ বছর তিনি ভারতীয় মেডিক্যাল সারভিস কাজ করিয়া অবসর নেন।  তিনি ব্যায়াম শিক্ষার মধ্যে দিয়ে চিকিৎসা করিয়া অনেক কঠীন রোগীরও আরোগ্য করিয়াছেন। তিনি এইভাবে বহু রোগীকে রোগ মুক্তি করেছেন।   শেষ জীবন  ১৯২৩-২৪ সালে কলিকাতার প্রদশণীতে যে নিখিল-ভারত কুস্তির প্রতিযোগিতা ( All India Championship Wrestling Tournament ) হয়, তাতে  ফণীন্দ্রকৃষ্ণ ও মুশিদাবাদের নবাব সাহেব মধ্যস্ত ছিলেন। ইনি চব্বিশ বছরের সময় বিবাহ করেন। তিনি অতিরিক্ত আহারের বিরোধী ছিলেন।এনার বাহু ছিল ১৮"(world record that time)৫'৫" ইঞ্চি উচ্চতায়। পুরোবাহু ১৪" ওজন ৩ মন।120 kg বুক ৪৯ ইঞ্চি।  তিনি যখন পশ্চিমদেশের কোন অঞ্চলে কর্মরত তখন দুজন বলশালী সামরিক তার তাঁবুতে আসেন কুস্তি লড়তে। তিনি তখন তার মুগুর দুটি তাদের ঘোরাতে বলেন।১৫ সের ওজনের এই মুগুর তারা অতিকষ্টে ঘোরান।এবং তারপর বুঝতে পারে তার শক্তি সম্পর্ক এ। তিনি দুপ্যাকেট তাস একটানে ছিঁড়ে ফেলতে পারতেন। ফণীন্দ্রকৃষ্ণ এক দল যুবক গড়িয়া তুলিয়াছেন। তিনি প্রায় ৭০ বছরের জীবনের শেষ পর্যন্ত শক্তি এবং মনোবল সম্পূর্ণ একটি শক্তিশালী এবং পেশীবহুল শরীর, বজায় রাখতে সক্ষম ছিলেন। তার মৃত্যুতে শরীর- চর্যা ক্ষেত্রে এক অপূরণীয় ক্ষতি হয়েছে। লৌহমানব নীলমণি দাশ। নারায়ন চন্দ দাশ তার ছাত্র ছিলেন।   রচিত গ্রন্থাবলী   My System of Physical  Culture   পাদটীকা    সূত্র           বিষয়শ্রেণী:১৮৮৩-এ জন্ম বিষয়শ্রেণী:১৯৫২-এ মৃত্যু
"বববব-এর হামলা" আকারের শিরোনামের বছরে সংঘটিত হামলা বিষয়শ্রেণী তৈরির জন্য ব্যবহৃত। এখানে "বববব" হলো চার সংখ্যায় বছর।   যেমন :বিষয়শ্রেণী:১৯৯৩-এ হামলা   ব্যবহার  {{বছর অনুযায়ী হামলা বিষয়শ্রেণীর শীর্ষ}}  কোন পরামিতি বা মান দেয়ার প্রয়োজন নেই।   আরও দেখুন  টেমপ্লেট:বছর অনুযায়ী হামলা বিষয়শ্রেণীর শীর্ষ  বিষয়শ্রেণী:বিষয়শ্রেণী শিরোনাম টেমপ্লেট বিষয়শ্রেণী:বছর অনুযায়ী কাজের টেমপ্লেট বিষয়শ্রেণী:বছর অনুযায়ী হামলা
স্টুটগার্ট ডেইলি লিডার  একটি স্থানীয় সংবাদ ওয়েবসাইট যা দক্ষিণ-পূর্ব আরকানসাসের স্টুটগার্টকে জুড়ে বিস্তৃত। ওয়েবসাইটটি মূলত একটি সাম্প্রদায়িক মুদ্রিত পত্রিকা ভিত্তিক, যা ১৮৮৫ সালে প্রতিষ্ঠিত হয়েছিল। এটা আর্কানসাস কাউন্টি ব্রডকাস্টার ডিভিশনের ইস্ট আর্কানসাস ব্রডকাস্টারের মালিকানাধীন। যারা এটি গেটহাউস মিডিয়ার কাছ থেকে সেপ্টেম্বর ২০১৯ সালে কিনেছিল।  গেটহাউসের সঙ্গে গ্যানেটের একত্রিত হবার আগে ৬ সেপ্টেম্বর গেটহাউস সংবাদপত্রের প্রকাশনা বন্ধ করে দেয়, কারণ নতুন মালিকানায় বিক্রয়ের জন্য আলোচনা মুলতুবি ছিল।  দ্য লিডারের বর্তমান মালিকানা স্টুটগার্টের প্রথম রেডিও স্টেশন কেওয়াক (এএম) এর সাথে ভাগ করা। আর্কানসাস কাউন্টি ব্রডকাস্টারের মালিকানাধীন লিডার  আগস্ট ২০২০ থেকে নিয়মিত স্থানীয় অনলাইন সংবাদ কভারেজ পুনরায় শুরু করে।   তথ্যসূত্র    বহিঃসংযোগ      বিষয়শ্রেণী:আর্কানসাসের সংবাদপত্র বিষয়শ্রেণী:মার্কিন যুক্তরাষ্ট্রের দৈনিক সংবাদপত্র বিষয়শ্রেণী:গ্যানেট পাবলিকেশনস
left|50px|alt=|link=উইকিপিডিয়ায় স্বাগতম। আপনার অ্যাকাউন্টকে উইকিপিডিয়ায় সম্পাদনা করা থেকে বাধা প্রদান করা হয়েছে কারণ আপনার ব্যবহারকারী নামটি একটি দল, ক্লাব, ব্যবসা প্রতিষ্ঠান, সংস্থা, কোম্পানি বা ওয়েবসাইটকে প্রতিনিধিত্ব করে। আপনার ব্যবহারকারী নামটিই আপনাকে বাধা প্রদানের মূল কারণ। আপনি উইকিপিডিয়ার ব্যবহারকারীর নামের নীতিমালার সাথে সঙ্গতিপূর্ণ একটি নতুন ব্যবহারকারী নাম বেছে নেওয়ার পরে সম্পাদনা চালিয়ে যেতে আমরা আপনাকে স্বাগত জানাই, নীতিমালাটির সারাংশ এখানে পাওয়া যাবে।  {{safesubst:#if:|দেখা যাচ্ছে যে আপনার অ্যাকাউন্টটি শুধুমাত্র  উদ্দেশ্যে ব্যবহার করার জন্য তৈরি করা হয়েছে।|আপনার আমাদের স্বার্থের সংঘাত নির্দেশিকাও পড়া উচিত এবং সচেতন হওয়া উচিত যে আপনি যেই ব্যবহারকারীর নাম চয়ন করুন না কেন কোনোভাবেই প্রচারমূলক সম্পাদনা গ্রহণযোগ্য নয়।}} অতিরিক্তভাবে, যদি উইকিপিডিয়াতে আপনার দ্বারা কৃত আংশিক কিংবা সমস্ত অবদানের জন্য কোন উপায়ে অর্থ বা ক্ষতিপূরণ পেয়ে থাকেন বা পাওয়ার আশা করেন, তাহলে আপনাকে অবশ্যই প্রকাশ করতে হবে যে এখানে সম্পাদনা করার জন্য আপনাকে কে অর্থ প্রদান করছে।{{safesubst:#ifeq:|yes||{{{{safesubst:#switch:{{subst:NAMESPACE}}|ব্যবহারকারী|ব্যবহারকারী আলাপ=subst:}}Unblock-softer}} }}  আপনাকে ধন্যবাদ। {{safesubst:#if:|~~~~}}{{safesubst:#switch:{{subst:NAMESPACE}}|ব্যবহারকারী|ব্যবহারকারী আলাপ=}}এই টেমপ্লেটটি অ্যাকাউন্ট সৃষ্টিকরণ অবরুদ্ধ করা ব্যবহারকারীর আলাপ পাতায় ব্যবহার করা উচিত নয়। শুধুমাত্র স্বয়ংক্রিয় বাধাদান নিষ্ক্রিয় থাকা ব্যবহারকারীর আলাপ পাতায় এই টেমপ্লেটটি ব্যবহার করুন।
thumb|পিণ্ডারি হিমবাহ পিণ্ডারী হিমবাহ হিমালয়ের কুমায়ুনের উপরিভাগে এবং নন্দা কোট ও নন্দা দেবীর উত্তর-পূর্বের একটি হিমবাহ। এই হিমবাহটি স্বল্প দূরত্বের জন্য (প্রায় ) দক্ষিণদিকে বয়ে পিণ্ডারী নদীর জন্ম দেয়, যা গাড়োয়াল জেলার কর্ণপ্রয়াগে গিয়ে অলকানন্দা নদীতে মিশেছে।  হিমবাহ পৌছতে সং, লোহারক্ষেত ইত্যাদি গ্রাম পার করে ঢাকুরি গিরিবর্ত্ম অতিক্রম করতে হয়। সেখান থেকে  খাতি(সর্বশেষ বসতিপূর্ণ গ্রাম এই পথে), দোয়ালি,ফুরকিয়া গ্রাম  এবং সর্বশেষ জিরো পয়েন্টে এসে পদযাত্রা শেষ হয়। যদিও বেশীরভাগ পথটি পিণ্ডারী নদীর পাশ দিয়ে তাও খাতি অবধি নদী বেশিরভাগ সময়ই দেখতে পাওয়া যায় না।  পিণ্ডারী হিমবাহ ট্রেলটি একটি  লম্বা যাতায়াতের ট্রেক; এটি নির্বিঘ্নে ও স্বাভাবিক গতিতে অতিক্রম করতে সাধারণত ৬ দিন সময় দরকার হয়।  হিমবাহ সমীক্ষা বিস্তারিত বিবরণ  পিন্ডারী হিমবাহের উপর বিভিন্ন সমীক্ষা ও উল্লেখযোগ্য তথ্য আছে।১৯০৬ সালে প্রথম জরিপ G.de P.Cotter দ্বারা সম্পন্ন হয়।১৯৫৮ সালে আন্তর্জাতিক জিওফিজিকাল বর্ষ উপলক্ষে  অম্বর পি তিওয়ারি ও জাংপাঙ্গির  দ্বারা পরবর্তী জরিপ সম্পন্ন হয়।তারা হিমবাহের স্নাউটের  পশ্চাদপসরণ সম্পর্কে লিপিবদ্ধ করেন।  স্নাউট, একটি হিমবাহ প্রান্ত (অঙ্গুলী, বা চঞ্চুর মত) যেটি একটি হিমবাহের  যে কোন নির্দিষ্ট বিন্দুতে শেষ হয়।হিমবাহ পর্যবেক্ষকের কাছে নিশ্চল মনে হলেও,বাস্তবে হিমবাহ অবিরাম সচল হয় এবং হিমবাহ টার্মিনাসটি সবসময়  অগ্রসর বা অপসৃত হয়।১৯৬৬ সালের অভিযানে  আরও  এর পশ্চাদপসরণ লিপিবদ্ধ করা হয়। thumb|পিণ্ডারি ও কাফনি হিমবাহের ট্রেক মানচিত্র  আরও দেখুন  হিমবাহের তালিকা  কাফনি হিমবাহ   তথ্যসূত্র    বহিঃসংযোগ   A trip report on the Pindari Glacier Trek  Images from Pindari Glacier, Zerop Point and above  Travel article on Pindari & Kafni Glacier Trek  বিষয়শ্রেণী:উত্তরাখণ্ডের হিমবাহ বিষয়শ্রেণী:পিথোরাগড় জেলা
সারা ম্যাকলিওড (জন্ম: ১৮ জুলাই ১৯৭১) নিউজিল্যান্ডের চলচ্চিত্র জগতের একজন বিশিষ্ট অভিনেত্রী। তিনি পিটার জ্যাকসন পরিচালিত দ্য লর্ড অফ দ্য রিংস: দ্য ফেলোশিপ অফ দ্য রিং এবং দ্য লর্ড অফ দ্য রিংস: দ্য রিটার্ন অফ দ্য কিং ছবিতে রোজি কটন নামক এক মহিলা হবিট (রূপকথা জগতের কাল্পনিক প্রানী) চরিত্রে অভিনয় করার জন্য পরিচিত। ম্যাকলিওড ২০০৮ থেকে ২০০৯ সাল পর্যন্ত নিউজিল্যান্ডের টিভি ধারাবাহিক শর্টল্যান্ড স্ট্রিটে  সিন্ডি ওয়াটসনের চরিত্রে অভিনয় করেছিলেন।   অভিনয় জীবন  সারা ম্যাকলিওড পিটার জ্যাকসন পরিচালিত  দ্য লর্ড অফ দ্য রিংস  চলচ্চিত্রের অভিনেতা নির্বাচক (কাস্টিং ডাইরেক্টর) লিজ মুলেনকে আগে থেকে চিনতেন। ম্যাকলিওড যখন ছয় মাসের গর্ভবতী ছিলেন, তখন তিনি রোজি কটন নামে একজন মহিলা হবিটের ভূমিকায় অভিনয়ের জন্য অডিশন দিয়েছিলেন। চার মাস পর তিনি সেই ভূমিকায় অভিনয়ের জন্য নির্বাচিত হন। তিনি যখন এই চলচ্চিত্র শৃঙ্খলার জন্য প্রথম চিত্রায়ন শুরু করেন তখন তার বাচ্চার জন্ম হয়ে গেছে এবং তার বয়স ছিল ১২ সপ্তাহ। চলচ্চিত্র শৃঙ্খলার তৃতীয় এবং শেষ ছবির চিত্রায়নের সময় তার বাচ্চার বয়স চার বছর হয়ে গেছিল। এই ঘটনা থেকে বোঝা যায় যে সম্পূর্ন চলচ্চিত্র শৃঙ্খলার প্রযোজনার সময়কাল কতটা দীর্ঘায়িত ছিল।  তার মেয়ে, মাইসিও চলচ্চিত্রে অভিনয় করেছিলেন। দ্য লর্ড অফ দ্য রিংস: দ্য রিটার্ন অফ দ্য কিং -এর শেষ দৃশ্যে তাকে দেখা গিয়েছিল। ২০০৪ সালে নিউজিল্যান্ড হেরাল্ড পত্রিকার পর্যবেক্ষণ অনুসারে ম্যাকলিওড  দ্য লর্ড অফ দ্য রিংস চলচ্চিত্র শৃঙ্খলায় গুরুত্বপূর্ণ ভূমিকা পালনের জন্য উল্লেখযোগ্য।  ২০০৭ সালে, ম্যাকলিওডসহ নিউজিল্যান্ডের চৌদ্দজন দ্য লর্ড অফ দ্য রিংস চলচ্চিত্রে অংশগ্রহনকারী অভিনেতারা চলচ্চিত্রের প্রযোজক সংস্থা নিউ লাইনের বিরুদ্ধে মামলা করে চলচ্চিত্রের মোট আয়ের পাঁচ শতাংশের আইনত অধিকার দাবী করে।   ২০০৮ থেকে ২০০৯ সাল পর্যন্ত, ম্যাকলিওড নিউজিল্যান্ডের টিভি ধারাবাহিক শর্টল্যান্ড স্ট্রিটে  সিন্ডি ওয়াটসনের চরিত্রে অভিনয় করেছিলেন। ম্যাকলিওড এই চরিত্রে অভিনয়ের জন্য সারোগেসি বিষয়ের উপর ব্যক্তিগত গবেষণা করেন কারণ তার চরিত্রটি ছিল একজন সারোগেট মা -এর।  ২০১০ সালে আমেরিকা'স নেক্সট টপ মডেলের একটি পর্বে, ম্যাকলিও উপস্থিত হয়েছিলেন। এই পর্বে প্রতিযোগীরা লর্ড অফ দ্য রিংস  চলচ্চিত্রের বিষয়ভিত্তিক একটি চিত্রগ্রহনে অংশগ্রহণ করেছিলেন।     তথ্যসূত্র   বিষয়শ্রেণী:২১শ শতাব্দীর নিউজিল্যান্ডীয় অভিনেত্রী বিষয়শ্রেণী:২০শ শতাব্দীর নিউজিল্যান্ডীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:নিউজিল্যান্ডীয় চলচ্চিত্র অভিনেত্রী
ইয়াসির হামিদ কোরেশী (Urdu: یاسر حمید قریشی; জন্ম: ২৮ ফেব্রুয়ারি, ১৯৭৮ পেশোয়ার, একজন পাকিস্তানি ক্রিকেটার। তিনি বাংলাদেশের বিপক্ষে তার টেস্ট ক্রিকেটের অভিষেক ম্যাচে দুইটি শতক করার গৌরব অর্জন করেন। ইয়াসিরের প্রথম ত্রিশটি একদিনের আন্তর্জাতিক ইনিংসে ইমরান ফরহাতের সাথে চতুর্থ ধারাবাহিক উদ্বোধনী ব্যাটসম্যান হিসেবে ১০০ বা তার অধিক রান করেন; যা একটি অনন্য কৃতিত্ব হিসেবে বিবেচিত। তিনি মাত্র ২২ ম্যাচে ১০০০ রানের মাইলফলক স্পর্শ করেন, যেটি ক্রিকেটের ইতিহাসে তৃতীয় দ্রুততম এবং এশিয়া মহাদেশে প্রথম।   কীর্তিসমূহ   টেস্ট অভিষেক ম্যাচে উভয় ইনিংসে শতক; টেস্ট ক্রিকেট ইতিহাসে লরেন্স রো’র পর দ্বিতীয় খেলোয়াড় হিসেবে মর্যাদা লাভ করেন।   আরও দেখুন   ইমরান নাজির  আহমেদ শেহজাদ  টেস্ট ক্রিকেট অভিষেকে সেঞ্চুরির তালিকা   তথ্যসূত্র    বহিঃসংযোগ   Cricinfo page on Yasir Hameed  বিষয়শ্রেণী:পাকিস্তানি ক্রিকেটার বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:খাইবার পাখতুনখোয়ার ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:অ্যাবোটাবাদ থেকে আগত ক্রিকেটার বিষয়শ্রেণী:পেশাওয়ার প্যান্থার্সের ক্রিকেটার বিষয়শ্রেণী:পাকিস্তানি ক্রিকেট কোচ বিষয়শ্রেণী:অ্যাবোটাবাদের ক্রিকেটার
কালাকান জেলা আফগানিস্তানের কাবুল প্রদেশের উত্তরে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে গুলদারা জেলা, উত্তরে কারাবাঘ জেল, পূর্বে দিহ সাবজ জেলা এবং দক্ষিণে মির বাচা কোট জেলা এর সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৬,৮০০ জন এর মত। কালাকান গ্রামটি জেলার কেন্দ্রীয় অংশে অবস্থিত। যুদ্ধকালীন সময়ে জেলাটিতে ব্যাপকভাবে ক্ষতিগ্রস্ত হয়ে পড়ে। যার ফলে অধিকাংশ অবকাঠামো ধ্বংষসপ্রাপ্ত হয়ে পড়েছিল। পুনর্নির্মাণ এবং পরিবারিক পুনর্বাসন খুবই ধীর গতিতে সংঘঠিত হয়েছিল।   তথ্যসূত্র   AIMS District Map Census Data  বিষয়শ্রেণী:কাবুল প্রদেশের জেলা
হাসান মাহমুদ (জন্ম: ১২ অক্টোবর, ১৯৯৯) একজন বাংলাদেশী ক্রিকেটার। ১৩ অক্টোবর, ২০১৭ সালে তিনি ২০১৭-২০১৮ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন।   ক্যারিয়ার  ডিসেম্বর ২০১৭ সালে ২০১৮ আইসিসি অনূর্ধ্ব-১৯ ক্রিকেট বিশ্বকাপে তিনি বাংলাদেশের দলে জায়গা পেয়েছিলেন। ২০১৭-২০১৮ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে ৫ ফেব্রুয়ারি ২০১৮ সালে প্রথমবারের মতো লিস্ট এ ক্রিকেটে পদার্পণ করেছিলেন।  ২০২০ সালের জানুয়ারিতে পাকিস্তানের বিপক্ষে বাংলাদেশের টুয়েন্টি২০ আন্তর্জাতিক দলে তিনি অন্তর্ভুক্ত হোন।  একই মাসে তিনি জিম্বাবুয়ের বিপক্ষে বাংলাদেশের টেস্ট দলে ডাক পান। ২০২০ সালের মার্চে জিম্বাবুয়ের বিপক্ষে বাংলাদেশের টুয়েন্টি২০ আন্তর্জাতিক দলে ডাক পান। ২০২০ সালের ১১ মার্চ বাংলাদেশের হয়ে টুয়েন্টি২০ আন্তর্জাতিকে জিম্বাবুয়ের বিপক্ষে তার অভিষেক হয়।  ২০২১ সালের জানুয়ারিতে তিনি ওয়েস্ট ইন্ডিজের বিপক্ষে বাংলাদেশের ওডিআই দলে ডাক পান। ২০২১ সালের ২০ জানুয়ারি ওয়েস্ট ইন্ডিজের বিপক্ষে বাংলাদেশের হয়ে তার অভিষেক ঘটে। সর্বশেষ গত ২৬ সেপ্টেম্বর ২০২৩ এ জাতীয় দলে তার অভিষেক হয়।   রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ      বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:চট্টগ্রাম বিভাগ থেকে আগত ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশের টেস্ট ক্রিকেটার
জিরিবাম ভারতের মণিপুর রাজ্যের জিরিবাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে জিরিবাম শহরের জনসংখ্যা হল ৬৪২৬ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে জিরিবাম এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর বিষয়শ্রেণী:জিরিবাম জেলা
thumb|উপজাতীয় বিষয়ক প্রতিমন্ত্রী হিসাবে দায়িত্ব গ্রহণ করছেন রানী নারাহ রানি নারাহ (জন্ম: ৩১ অক্টোবর ১৯৬৫) একজন ভারতীয় রাজনীতিবিদ। তিনি পঞ্চদশ লোকসভায় ভারতীয় জাতীয় কংগ্রেসের ডেপুটি চিফ হুইপের পদে অধিষ্ঠিত ছিলেন। ২১ শে মার্চ, ২০১৬-তে তিনি আইএনসির রিপুন বোরার সাথে রাজ্যসভায় নির্বাচিত হয়েছিলেন, তিনি ভারতের সংসদের উচ্চ সভায় ৮৫ টির মধ্যে ৪৭ ভোট পেয়েছেন (যেখানে ন্যূনতম প্রয়োজনীয়তা ছিল ৩৮ ভোট)। http://indianexpress.com/article/india/india-news-india/assem-ahead-of-assembly-polls-congress-wins-both-rajya-sabha-seats-in-cross-voting/   পটভূমি  আসামের কংগ্রেস রাজনীতিবিদ ভারত নারাহের স্ত্রী রেনি নারাহ গুয়াহাটি বিশ্ববিদ্যালয় থেকে বিএ ডিগ্রি অর্জন করেছেন ।  তিনি খেলাধুলায় সক্রিয় ছিলেন এবং তিনি ভলিবল, ভারোত্তোলন, শট পুট, ডিস্ক থ্রো এবং ক্রিকেটে আসামের প্রতিনিধিত্ব করেছিলেন।  নারাহ পরে আসাম রাজ্য দলের অধিনায়ক হিসাবে পেশাদার ক্রিকেট খেলেন।  তার খেলার  অলরাউন্ডার ছিলেন। হিন্দুস্তান টাইমস তাকে "কৃপণ বাম-হাতি গোঁড়া বোলার" এবং একটি "শক্ত- বাঁহাতি ব্যাটসম্যান" হিসাবে তার বর্ণনা করেছিলেন।  ১৯৮৬ সালে অসমীয়া রাজনীতিবিদ ভারত নারাহর সাথে তার বিয়ের পরে তিনি অবসর গ্রহণ করেছিলেন।    অবসর নেওয়ার পরে নারাহ খেলাধুলায় সক্রিয় ছিলেন। ২০০৬ সালে ভারতীয় ক্রিকেট বোর্ডের (বিসিসিআই) সাথে একীভূত হওয়ার আগ পর্যন্ত তিনি ভারতের মহিলা ক্রিকেট অ্যাসোসিয়েশন (ডাব্লুসিএআই) এর সভাপতি ছিলেন ।  পরবর্তীকালে রানী নারাহ মহিলা কমিটির বোর্ড সদস্য হিসাবে বিসিসিআইয়ে যোগদান করেন।  নারাহ অসম ফুটবল অ্যাসোসিয়েশন এবং আসাম ক্রিকেট অ্যাসোসিয়েশনের সহ-সভাপতি ছিলেন।    রাজনৈতিক পেশা  রানী নারাহ তার রাজনৈতিক জীবন শুরু করেছিলেন ১৯৯৫ সালে ভারতীয় জাতীয় কংগ্রেসের সাথে। রানী নারাহ জেনারেল সেক্রেটারি, সহ-রাষ্ট্রপতি এবং দ্রুত পর পর আসাম প্রদেশ যুব কংগ্রেসের সভাপতি হন।  নারাহ ১৯৯৮ সালে আসামের লক্ষিমপুর আসন থেকে ভারতের সংসদে নির্বাচিত হয়েছিলেন।  তিনি লোকসভা থেকে সংসদ সদস্য (এমপি) হিসাবে তিনবার দায়িত্ব পালন করেছেন।  নারাহ ২০০৩ সালে ভারতীয় যুব কংগ্রেসের জাতীয় কাউন্সিলে নির্বাচিত হয়েছিলেন।  ২০০৯ সালে তিনি ভারতীয় জাতীয় কংগ্রেসের ডেপুটি চিফ হুইপ নিযুক্ত হন।   রানী নারাহকে ভারতের কেন্দ্রীয় মন্ত্রিসভায় উপজাতি বিষয়ক মন্ত্রী (এমওএস) হিসাবে ২০১২ সালে অন্তর্ভুক্ত করা হয়েছিল।    তথ্যসূত্র   বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:লখিমপুর জেলার ব্যক্তি বিষয়শ্রেণী:আসামের লোকসভা সদস্য বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:আসাম থেকে আগত ক্রিকেটার বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:আসামের রাজ্যসভা সদস্য বিষয়শ্রেণী:রাজ্যসভার নারী সদস্য বিষয়শ্রেণী:আসামের রাজনীতিতে নারী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ০৫:৫৯, ২৮ জানুয়ারি ২০২০ (ইউটিসি) লিটনের ফ্ল্যাট   – (অপসারণের প্রস্তাবনা দেখুনলগ দেখুন) () অবিশ্বকোষীয়। ইন্টারনেট বা সামাজিক যোগাযোগ মাধ্যমে কোনো ট্রলের বিষয় বিশ্বকোষে স্থান পেতে পারে না। WP:N ও প্রতিষ্ঠিত নয়। ইয়াহিয়া (✉) ১৮:৪৭, ১৪ জানুয়ারি ২০২০ (ইউটিসি)  অপসারণে  জানাচ্ছি, উল্লেখযোগ্য নয়- শাহাদাত হোসেন (আলাপ) ১৮:৫৪, ১৪ জানুয়ারি ২০২০ (ইউটিসি)   ও   অনলাইনে ট্রল করার বিষয় যে, বিশ্বকোষে স্থান পাবে না বা অবিশ্বকোষীয়, এমনটি নয়। বার্ট ইজ এভিল পাতাটি দেখুন। যদি বিশ্বকোষীয় মানদণ্ড পূরণ করে, তবে যে কোনো পাতাই থাকতে পারে। ফেসবুক গ্রুপ নিয়ে ইংরেজি উইকিপিডিয়ায় একটি বিষয়শ্রেণীও আছে। এসব গ্রুপগুলোর মাঝে New Urbanist Memes for Transit-Oriented Teens ও Subtle Asian Traits এর মত গ্রুপ আছে যা ট্রল করার মাধ্যম। শব্দটা যে বহুল প্রচলিত এর ব্যাপারে নিবন্ধে তথ্যসূত্র দেওয়া হয়েছে। এখন, সমাজে বহু শব্দই প্রচলিত। মাঝে মাঝে কোনো শব্দ "হিট" হয়। কয়টি শব্দ নিয়ে নির্ভরযোগ্য মিডিয়া শব্দটি আসার ১৪ বছর পর ফিচার প্রতিবেদন করে আর কয়টি শব্দ নিয়েই বা নাটক নির্মিত হয়? এসব কারণে অপসারণ করা উচিত নয় বলে মনে করছি।S. M. Nazmus Shakib (আলাপ) ১৯:০৭, ১৪ জানুয়ারি ২০২০ (ইউটিসি)  অন্যগুলোর আসলে উদাহরণ দিয়ে হবে না। নির্ভরযোগ্য মাধ্যমে খুব বেশি আলোচনা-সমালোচনা হয়নি। এমনকি নিবন্ধের দুটি তথ্যসূত্র ছাড়া বাকীগুলো সম্পর্কিত অন্য কিছুর সংবাদ। বাকী যে দুটোতে শিরোনাম দিয়েছে সেটা সংবাদের ভাষায় ‘চটকদার সংবাদ’ করার জন্যই তা পড়লেই বোঝা যায়। ~ যুদ্ধমন্ত্রী আলাপ ১৮:২০, ১৫ জানুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চ্যানেল দ্বীপপুঞ্জের জার্সির সেন্ট হেলিয়ারে ২০২২ সালের ১০শে ডিসেম্বর একটি বিস্ফোরণে ফ্ল্যাটের একটি ব্লক ধ্বংস হয়ে যায়। ভোর ৪টার (জিএমটি) আগে ঘটে যাওয়া সন্দেহভাজন গ্যাস বিস্ফোরণে নয়জন নিহত হয়েছিল।  ঘটনাটি জার্সিতে আরও একাধিক প্রাণহানির ঘটনা ঘটার ৪৮ ঘণ্টারও কম সময়ের মধ্যে ঘটেছিল। একটি মালবাহী জাহাজ দ্বীপের পশ্চিম উপকূলে একটি স্থানীয় ট্রলারের সাথে সংঘর্ষে তিনজন প্রাণ হারিয়েছিল।   পটভূমি  বিস্ফোরণটি পিয়ার রোডের ফ্ল্যাটের তিনতলা ব্লকে ঘটেছিল, যা শহরের দক্ষিণ দিকে সেন্ট হেলিয়ার বন্দরের পূর্ব তীরে অবস্থিত। ঘটনার সঙ্গে জড়িত ভবনটি একটি সামাজিক হাউজিং ব্লক ছিল, যা হাউট ডি মন্ট নামে পরিচিত () ছিল এবং এটি জার্সি সরকারের মালিকানাধীন হাউজিং কোম্পানি অ্যান্ডিয়াম হোমসের মালিকানাধীন।   ক্ষতিগ্রস্ত ব্যক্তিগণ  থাম্ব| জরুরী কর্মীরা এলাকাটি স্ক্রিনিং করে এবং নিহতদের অবশিষ্টাংশের সন্ধান করা হয় বিস্ফোরণের ২৪ ঘন্টা পরে জানাজায় জানা যায় হতাহতদের মধ্যে তিনজন নিহত ও দুজন আহত হয়েছিল। পরে নিশ্চিত করা হয় আরও একজন আহত হয়েছে, মোট আহতদের সংখ্যা তিনজনে উন্নীত হয়। নিশ্চিত মৃতের সংখ্যা ১১ই ডিসেম্বরের শেষের দিকে বেড়ে পাঁচে পৌঁছেছিল, আরও চারজন তখনও নিখোঁজ ছিল।  ১১ই ডিসেম্বর, জার্সি পুলিশ অনুসন্ধান ও উদ্ধার প্রচেষ্টা বন্ধ করে দেয়, বাকি নিখোঁজদের মৃত বলে ধরে নেওয়া হয়।  ১২ ডিসেম্বর, সাতজন নিখোঁজ ব্যক্তি, যারা ঘটনার শিকার বলে মনে করা হয় তাদের নাম জার্সি পুলিশ ঘোষণা করেছিল।  দুইজন তখনও নিখোঁজ ছিল বলে ধারণা করা হয়েছিল।  ১৩ ডিসেম্বর নিখোঁজ আরও দুজনের নাম প্রকাশ করা হয়। ১৪ ডিসেম্বর, নিশ্চিত মৃত্যুর সংখ্যা বেড়ে দাঁড়ায় আটজন, তখনও একজন ব্যক্তি নিখোঁজ ছিল। ১৫ই ডিসেম্বর, সর্বশেষ নিখোঁজ ব্যক্তিকে মৃত হিসাবে পাওয়া যায়।  নিহতদের সবার বয়স ষাট ও সত্তরের মধ্যে ছিল।   তথ্যসূত্র   বিষয়শ্রেণী:২০২২-এর বিস্ফোরণ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০২২-এ ভেঙে পড়া ভবন বিষয়শ্রেণী:২০২২-এ জার্সি বিষয়শ্রেণী:জার্সিতে বিপর্যয় বিষয়শ্রেণী:সেন্ট হেলিয়া
থাম্ব|260x260পিক্সেল| রোটি কানাই এবং কষা মাংস, ইন্দোনেশীয় রন্ধনশৈলী এর উপর ভারতীয় প্রভাব। ভারতীয় ইন্দোনেশীয় রন্ধনশৈলী (ইন্দোনেশীয়: মাসাকান ভারত-ইন্দোনেশিয়া) স্থানীয় ইন্দোনেশীয়-শৈলীর সাথে ভারতীয় রন্ধনশৈলীর মিশ্রণ দ্বারা চিহ্নিত করা হয়। এই রন্ধনশৈলীতে ভারতের খাঁটি খাবারের অভিযোজনের পাশাপাশি ইন্দোনেশিয়ার বৈচিত্র্যময় খাদ্য সংস্কৃতি দ্বারা অনুপ্রাণিত মূল সৃষ্টি রয়েছে। চতুর্থ শতাব্দীর প্রথম দিকে ইন্দোনেশিয়ায় ভারতীয় প্রভাব লক্ষ্য করা যায়। ইন্দোনেশিয়ায় ইসলামের বিস্তার এবং বাণিজ্যের পরে, মুসলিম ভারতীয় পাশাপাশি আরব প্রভাব Jejak Kuliner Arab di Pulau Jawa ইন্দোনেশিয়ার রন্ধনশৈলীতে প্রবেশ করে। উদাহরণের মধ্যে রয়েছে ভারতীয় বিরিয়ানি, মুর্তবাক, তরকারি ও পরাঠা যা আচেনিজ, মিনাংকাবাউ, মালয়, পালেম্বাঙ্গিজ, বেতাভী ও জাভানিজ রন্ধনশৈলীকে প্রভাবিত করেছিল। ভারতীয় ইন্দোনেশীয় খাবারের তালিকা  এই তালিকায় ইন্দোনেশীয় পদগুলিও রয়েছে যেগুলি ভারতীয় রন্ধনশৈলীতে সংযোজন বা আত্তীকরণের অভিজ্ঞতা অর্জন করেছে।    পদসমূহ ১. অ্যাপেম, চালের আটা, নারকেলের দুধ, খামির এবং পাম চিনি দিয়ে তৈরি ভাপানো ময়দার একটি ঐতিহ্যবাহী কেক, সাধারণত টুকরো করা নারকেলের সাথে পরিবেশন করা হয়।  ২. আয়াম তন্দুরি, মুরগি মশলা ও দইয়ের মিশ্রণে মেরিনেট করে মাটির চুলায় রান্না করা হয়।  ৩. চাপাতি, ভারতে উদ্ভূত একটি পাতলা ও খামিরবিহীন ফ্ল্যাট রুটি, ভারতীয় অভিবাসীরা দেশে এনেছিল।  ৪. চাটনি, মশলাগুলির একটি পরিবার যাতে সাধারণত মশলা, শাকসবজি বা ফলের কিছু মিশ্রণ থাকে। চাটনি হয় ভেজা বা শুকনো থাকতে পারে এবং একটি সূক্ষ্ম বয়নে মোটা হতে পারে।  ৫. দোসা, ভাতের প্যানকেক পদ।  ৬. গুলাই, তরকারির পদের প্রধান উপাদানগুলি হতে পারে মুরগি, ছাগলের মাংস, গরুর মাংস, মাটন, বিভিন্ন ধরনের অফল, মাছ ও সামুদ্রিক খাবার এবং এছাড়াও সবজি যেমন কাসাভা পাতা ও কাঁচা কাঁঠাল।  ৭. ইডলি, প্যাটি আকৃতির সঙ্গে সুস্বাদু চালের কেক। প্রায়শই প্রাতঃরাশ বা জলখাবার হিসাবে খাওয়া হয়। এটি সাধারণত চাটনি, সাম্বার বা অন্যান্য অনুষঙ্গের সাথে জোড়ায় পরিবেশন করা হয়।  ৮. কারি আয়ম, মুরগির তরকারি।  ৯. কারি ডোম্বা, কষা মাংসের তরকারি।  ১০. কড়ি কাম্বিং, ছাগলের তরকারি।  ১১. কড়ি কেপাল ইকন, মাছের মাথার তরকারি।  ১২. কড়ি উদং, চিংড়ির তরকারি।  ১৩. কোরমা, মুরগি ও কষা মাংসের মসলা, বাদাম, এবং নারকেলের দুধ বা টুকরো করা নারকেলের মিশ্রণ দিয়ে তৈরি।   তথ্যসূত্র   বিষয়শ্রেণী:ইন্দোনেশীয় রন্ধনশৈলী